Source: http://primarph.ro/sport?page=7
Timestamp: 2018-10-16 20:15:18+00:00

Document:
Campionat Balcanic de Alergare Montana la Busteni
Primăria orașului Bușteni, în parteneriat cu Federația Română de Atletism, organizează sâmbătă, 15 august 2015, cea de-a 15-a ediție a Campionatului Balcanic de Alergare Montană. La competiție vor participa sportivi din 10 țări balcanice. Starturile, sosirea concurenților și festivitatea de premiere vor avea loc pe platoul special amenajat din fața Primăriei Bușteni.
Programul Campionatului Balcanic de Alergare Montană este următorul:
- Orele 08.00-11.30 - Apelul concurenților în ordinea probelor din programul de concurs;
- Orele 09.00-12.30 - Starturile succesive pentru concurenții înscriși și validați în ordinea probelor din programul de concurs;
- Orele 14.00-14.10 - Festivitatea de premiere - Junioare F, individual și pe echipe;
- Orele 14.10- 14.20 - Festivitatea de premiere - Juniori M, individual și pe echipe;
- Orele 14.20 - 14.30 - Festivitatea de premiere - Senioare F, individual și pe echipe;
- Orele 14.30 - 14.40 - Festivitatea de premiere - Seniori M, individual și pe echipe.
Hotel cu gandaci, imigranti si fara aer conditionat pentru doua medalii la Budapesta!
În perioada 6 – 9 august 2015, Denisa Stoian, sportiva legitimata la secţia de gimnastică ritmică a Clubului Sportiv Municipal Ploieşti, a participat, alături de Naţionala României, la Turneul Internaţional de senioare, junioare si prejunioare „MTK Cup”, organizata in acelasi timp cu etapa de Cupa Mondiala, asociere de succes avand in vedere ca la ambele competitii au participat peste 140 de gimnaste la individual si 16 anambluri, din peste 30 de tari.
Romania a fost reprezentata, la Cupa Mondiala, de Alexandra Piscupescu si Ana-Luiza Filiorianu (CS Olimpia Bucuresti, antrenori: Maria Girba si Elena Vlad), la junioare de Alice David si Denisa Mailat (CS Olimpia Bucuresti, antrenate de aceleasi specialiste), Sonia Ichim (CSM Arad, antrenoare Daniela si Stefania Chiriac), Andreea Verdes si Stefana Popa (CS Anghel Saligny Iasi, antrenori Catalina Radu si Constantin Radu), iar la prejunioare de Laura Anitei (CS Anghel Saligny Iasi, antrenata de acelasi tandem) si Denisa Stoian (CSM Ploiesti, antrenata de Simona Puiu si Liliana Baescu). La acest turneu de senioare, prejunioare si junioare au participat 84 de gimnaste cu vârste cuprinse între 11 si peste 16 ani, reprezentând 24 de tari: Armenia, Austria, Belarus, Canada, Cipru, Croatia, Finlanda, Georgia, India, Israel, Italia, Japonia, Kazahstan, Koreea, Mexic, Noua Zeelanda, Romania, Rusia, Slovenia, Slovacia, Ucraina, Ungaria, USA si Uzbekistan.
In concursul Junioarelor, cea mai buna performanta a obtinut-o Alice David (locul 16 la individual compus, locul 5 la cerc si 6 la coarda), urmata de Sonia Ichim (locul 17), Andreea Verdes (locul 19), Stefana Popa (locul 20 la individual compus si 8 la maciuci ) si Denisa Mailat (locul 23 la individual compus si locul 7 la minge). In etapa de Cupa Mondiala, Alexandra Piscupescu, la prima competitie dupa revenirea in activitatea competitionala, a ocupat locul 22 iar Ana-Luiza Filiorianu locul 35.
“Competitia s-a desfasurat la Complexul Sportiv Syma Center din Budapesta, o sala multifuncţională care a oferit participanţilor condiţii excepţionale de concurs. Nu acelasi lucru il putem spune despre transportul pe ruta Ploiesti – Budapesta si retur care s-a facut in conditii greu de imaginat – mizerie si miros insuportabil intr-o cuseta mixta, impreuna cu barbati necunoscuti. Asemenea si cazarea, in hotelul de trei stele oferit de organizatori si ales de noi din considerente financiare – fiind cel mai ieftin din oferta de trei hoteluri – de cinci, patru si trei stele – intr-o zona marginasa a orasului, unde nu exista aer conditionat la o temperatura de 40 de grade – cod rosu de caldura – fara balcon, cu geamuri blocate care nu se puteau deschide, imigranti care dormeu pe holurile hotelului si chiar si gandaci in camera”, spune antrenoarea Liliana Baescu.
Busteni, capitala sporturilor montane din Romania
Sfârşitul săptămânii ce a trecut a transformat oraşul de la poalele Caraimanului într-un veritabil pol de atracţie pentru un număr extrem de mare de iubitori ai muntelui şi ai sportului deopotrivă, dar şi a numeroşi turişti care apreciază la justa valoare oportunităţile de relaxare, de destindere activă pe care le oferă cu generozitate această staţiune. Programul manifestărilor sportive desfăşurate în acest weekend la Buşteni a fost unul pe cât de incitant, pe atât de cuprinzător şi variat deopotrivă.
Competiţiile – care au beneficiat de o organizare ireproşabilă – au debutat vineri, 7 august, cu o cursa de alergare verticală intitulată sugestiv Vertical Race. Sâmbătă, 8 august, competitorii s-au întrecut în Finala Campionatului Naţional de Alergare Montană 2015, iar duminică, 9 august, a venit rândul alergătorilor montani să-şi demonstreze aptitudinile în cadrul Buşteni Sky Race, concurs desfăşurat pe unul din cele mai frumoase trasee din Bucegi.
Concursul „VERTICAL RACE”
De această dată am avut parte de o surpriză de proporţii. Cel mai titrat alergător montan român, Ionuț Zincă, nu a reușit să își păstreze titlul de campion național și în acest an, clasându-se pe locul doi. Pe primul loc s-a aflat un alergător mai puţin cunoscut, şi anume Szabolcs Istvan Gyorgy, de la CSM Cluj. Acesta a realizat timpul de 57min:26sec pe distanţa de 12,8 km, având 970 metri diferenţă de nivel. Ionuţ Zincă, legitimat la CSU Craiova, a alergat în 57min:52sec, iar pe locul treia sosist Robert Hajnal, de la CSM Cluj. La fel, prezenţa pe podium a sportivului Robert Hajnal se poate spune că a fost o surpriză în condiţiile în care el este mult mai puţin experimentat decât sportivii clasaţi pe locurile imediat următoare. Pe echipe, clasamentul s-a prezentat în felul următor: locul 1 a fost obţinut de CSM Cluj, urmat de CS Pandurii Tg.Jiu, ultima treaptă a podiumului fiind ocupată de CS Mișcarea CFR.
La senioare, însă, nu s-au înregistrat surprize. Marea favorită, Denisa Dragomir (CSM Pitești), a câștigat detașat titlul national, înregistrând un timp de 45min:32sec pe distanța de 9 km (cu 670 m diferență de nivel). Ea a fost urmată de Cristiana Ghiță (CSU Galați) – 48min:47sec și de Adela Bălțoi (CS Pandurii Tg. Jiu) – 50min:07sec. Iată şi clasamentul pe echipe: Locul 1 - CSU Galați , locul 2 - CSM Cluj, iar locul 3 - CSM Craiova. La junioare campioană naţională a devenit Iulia Melinda Zudor (CSS Mediaş) care a alergat pe distanţa de 4.8km, cu 370 metri diferenţă de nivel în 23min:40sec, iar pe echipe prima treaptă a podiumului a fost cucerită de LPS Botoșani. Cel mai rapid junior s-a dovedit a fi Gabriel Bulardă de la CSM Dorna, care a alergat pe distanţa de 9km, având +670 de metri diferenţă de nivel. De această titlul național pe echipe a fost câştigat de CS Pandurii Tg. Jiu. La această competiţie naţională au participat un număr de 95 de atleţi, legitimaţi la 25 de cluburi sportive din ţară, dintre care 33 la feminin și 62 la masculin.
BUȘTENI SKY RACE
Busteni SkyRace se constituie într-un eveniment de alergare montană complet. Acesta este o parte integrantă a seriei de concursuri organizate de Asociaţia Sport La Orice Vârstă. Apariţia acestuia s-a datorat obiectivelor organizatorilor de a promova sportul pe orizontală, dar şi pe verticală, oriunde şi la orice vârstă, de a contribui cu spirit şi emoţie la consolidarea comunităţii de alergători montani, de a rasplati adecvat performantele sportivilor câstigatori, dar si de a face din Busteni capitala sporturilor montane din Romania. Cursa de SkyRace se desfășoară pe poteci de munte cu zone tehnice de o dificultate aparte, cu lanţuri şi zone alpine cu peisaje splendide. Acest traseu reprezintă o îmbinare perfectă pentru cei care urmăresc să își facă debutul în skyrunning. Clasamentul concursului din acest an a fost următorul: locul I – Palici Viorel, locul II – Preda Andrei şi locul III - Bînzaru Plesa David.
Selectie la o noua echipa de fotbal in Prahova, coordonata de Octavian Grigore!
Clubul Sportiv Municipal Ploieşti a înfiinţat, din această vară, secţia de fotbal seniori, ce va combate în noul sezon al Ligii A Prahova. În scopul alcătuirii unui lot de jucători pentru participarea în eşalonul de elită al fotbalului judeţean, CSM Ploieşti organizează, luni şi marţi (27-28 iulie), începând cu ora 8.30, acţiuni de selecţie la Baza Conpet, de la Strejnic, la care sunt aşteptaţi fotbalişti din judeţ (indiferent de vârstă) dornici să evolueze pentru echipa sustinuta de Primaria Ploiesti. În ambele zile, se va asigura transport la teren, plecarea din Ploieşti fiind programată la ora 8.00, din staţia de autobuze de la Coreco.
Proiectul este coordonat de fostul jucător al Petrolului, tehnician cu licenţa PRO, Octavian Grigore.
CSM Ploiesti are 3 jucatoare la nationala Under 17
Trei dintre handbalistele de la CSM Ploieşti care au încheiat sezonul pe poziţia a III-a a clasamentului la nivel de junioare II, Anisa Şerban, Bodo Ingrid şi Teodora Popescu, se pregătesc, în aceste zile, la Cheile Grădiştei, cu naţionala „Under 17” a României pentru participarea la două competiţii extrem de importante: Festivalul Olimpic al Tineretului European (FOTE), programat în perioada 26 iulie - 1 august în Georgia, şi Campionatul European din Macedonia, programat în intervalul 13-23 august.
Cupa Rotary la fotbal
Șase echipe de copii cu vârste cuprinse între 13 și 16 ani vor participa la finalul săptămânii la prima ediție a Cupei Rotary Ploiești la fotbal. Găzduită de baza sportivă din comuna Ciorani, competiția va debuta vineri, 10 mai, de la ora 9, cu meciurile din grupe. O zi mai târziu, de la ora 10.00, este programată finala, care va fi urmată de festivitatea de premiere.
Potrivit președintelui Rotary Ploiești, Mircea Grigore, competiția - organizată în colaborare cu Primăria comunei Ciorani - se adresează copiilor iubitori de sport din mediul rural, echipele participante la această prima ediție fiind Petrolistul Boldești, Progresul Drăgănești, CS Păulești, CSO Slănic, Rapid Sălciile și Voința Ciorani.
Cupa Asociatiei Oraselor din Romania la fotbal, editia I
O nouă investiţie a fost inaugurată ieri la Bușteni. Este vorba despre baza sportivă ”Doi Ponei”, ce va deservi locuitorii din cartierele Zamora și Poiana Țapului. Momentul a fost marcat prin organizarea unui turneu de fotbal, aflat la prima ediție, și anume Cupa Asociației Orașelor din România, meciul de debut disputându-se între echipele Primăriei Bușteni și Primăriei Azuga.
Cupa AOR este organizată pentru angajații primăriilor și a personalului din serviciile publice locale aflate în autoritatea Consiliului local și se va desfășura în perioada iulie-septembrie 2015, pe regiuni. Competiția este dotată cu premii în valoare totală de 50.000 de lei.
Vicecampioane nationale la gimnastica ritmica
În zilele de 3, 4 si 5 iulie 2015 s-au desfăşurat la Ploieşti, în sala „Olimpia” a Municipiului, Campionatele Naţionale de Gimnastică Ritmică pentru Copii şi Juniori Mici, eveniment care a avut ca principal obiectiv desemnarea Campioanelor Naţionale pe echipe, individual şi obiecte la Categoria a IV-a (9-10 ani) şi individual şi ansamblu fără obiect pentru Categoria Mica Gimnastă (6-7 si 8 ani).
Organizatorul acestui eveniment, Federaţia Română de Gimnastică Ritmică – în parteneriat cu Primăria şi Clubul Sportiv Municipal Ploieşti – a aliniat la start 140 de gimnaste de la 15 cluburi din ţară: CSM Arad, CS „Olimpia” Bucureşti, ACS „Pro-Aktiv” Bucureşti, CS UNEFS Bucureşti, CSS1 Constanţa, CSS „Anghel Saligny” Iaşi, CSS2 Baia-Mare, LPS Baia-Mare, CSU Brasov, CSU Oradea, CSS „Bihorul” Oradea, CSS Resita, CSS1 Timişoara, LPS „Szasz Adalbert” Târgu-Mureş şi CSM Ploieşti.
După două zile pline de concurs, echipa de categoria a IV-a a Clubului Sportiv Municipal Ploieşti (formată din Gabriela Constantin, Valentina Francesca Nuţă, Sabina Ioana Enache, Alessia Gabriela Tănase, Erika Nicoleta Măcinic, Anisia Drăgan şi Alexandra Ioana Drăghici) s-a clasat pe locul al doilea reuşind să câştige tilul de vicecampioană naţională. Este al treilea titlu pe care il obtine echipa noastră, după cele din 2011 si 2012, cu echipa de Junioare Mici. Pe locul I s-a clasat echipa CS UNEFS Bucureşti, iar pe locul al treile echipa CSU Oradea.
Premierea a fost oficiată de viceprimarul municipiului Ploieşti, Raul Petrescu prezent, la invitaţia organizatorilor, în sala “Olimpia”, alături de micile performere. La finalele pe obiecte din ultima zi, duminică, 5 iulie 2015, au participat cele mai bune 8 gimnaste din ţară la fiecare exerciţiu – fără obiect, coardă, cerc şi panglică.
Clubul Sportiv Municipal Ploieşti a avut bucuria de a avea reprezentante în trei finale: fără obiect, cerc şi panglică. Astfel, la finalul întrecerii, rezultatele reprezentantelor noastre au fost următoarele: Finala exerciţiului fără obiect - Sabina Ioana Enache - locul IV, la doar 0,1 puncte de medalia de bronz Finala la cerc - Valentina Francesca Nuţă - locul V Finala la panglică - Gabriela Constantin - locul VI.
Campionatele Naţionale au fost supervizate de directorul tehnic al Federaţiei Române de Gimnastică Ritmică, Ştefania Chiriac şi de expertul internaţional Marinela Jipa. În prima zi a competiţiei a fost prezentă şi preşedinta Federaţiei, d-na Irina Deleanu. Gimnastele câştigătoare au primit cupe, medalii, diplome din partea Federaţiei Române de Gimnastică Ritmică iar din partea Societăţii de Gospodărire Urbană Ploieşti, coroniţe şi buchete de flori. Clubul Sportiv Municipal Ploieşti a oferit tuturor gimnastelor dulciuri şi băuturi răcoritoare din partea sponsorului competiţiei, Tymbark Romania.
La scrimă, România a cucerit două medalii de aur - Ana Maria Brânză la spadă feminin individual și România la spadă feminin echipe -, două medalii de argint - Tiberiu Dolniceanu la sabie masculin individual și România la sabie masculin echipe, și o medalie de bronz -Simona Gherman la spadă feminin individual.
Al 6-lea transfer la CSM Ploiesti!
Echipa de handbal masculin a CSM Ploiesti a reuşit să parafeze cel de-al şaselea transfer al verii, obţinând semnătura lui Ivan Telepnev, un inter stânga cu dublă cetăţenie, macedoneană şi bielorusă care a evoluat în ultimul sezon în puternicul campionat polonez. În vârstă de 32 de ani (e născut pe 26 ianuarie 1983), Telepnev măsoară 1.95 m şi 95 kg şi vine după un campionat dificil cu Slask Wroclaw, formaţie care s-a menţinut în Superliga din Polonia în urma unui baraj cu Legnica.
El a semnat un contract valabil pentru următorul sezon, cu opţiune de prelungire pentru încă un an. Născut în Belarus, Ivan Telepnev a evoluat de-a lungul carierei pentru macedonenii de la Mladost Bogdanci şi Metalurg Skopje, trecând apoi în Italia, la Italgest Casarano. Cu toate aceste formaţii a jucat şi în Cupa EHF.
Telepnev este cel de-al şaselea transfer realizat în această vară de CSM Ploieşti, după Cosmin Capotă, gemenii Alexandru şi Răzvan Farcaş, Răzvan Szopka şi Milan Rasic. În schimb, CSM Ploieşti s-a despărţit de Gheorghe Roman, Andrei Macovei şi Dorian Sava, ale căror contracte au expirat şi nu au fost reînnoite, iar Sorin Cârstea şi Andrei Hodorogea vor fi împrumutaţi la alte formaţii.
6 titluri de campioni ai Romaniei pentru CSM-CSS Ploiesti
Micuții atleți de la CSM – CSȘ Ploiești au avut comportari remarcabile în cadrul Finalei Campionatului Național de atletism pentru copii, categoriile 1, 2 și 3, eveniment sportiv ce a avut loc în zilele de 22 și 23 iunie 2015, pe stadionul “Iolanda Balaș Soter” din București. Astfel, eforturile și dăruirea elevilor, pregătiți de profesorii Maria Andrei şi Florin Andrei, au fost încununate cu șase titluri de campioni ai României, două medalii de argint și patru de bronz.
În prima zi a întrecerilor, la categoria Copii 1, Rebecca Andrei, eleva profesorului Maria Andrei, a obținut două medalii de aur la individual, devenind astfel campioană a României în probele de 300m. În cadrul acelorași probe, Raluca Baicu a obținut două medalii de bronz, ziua încheindu-se cu încă o medalie de aur pentru CSM – CSȘ Ploiești, obținută de ștafeta de 4x100 metri băieți, care a fost compusă din Andrei Florea, David Gudi, Andrei Niculiță și Andrei Patrichi.
Ziua a doua a debutat cu finalele la categoria Copii 2, unde atleţii noştri au câştigat alte două titluri de campioni, prin Alexandru Blănaru, în proba de 500 metri şi ştafeta de 5x80 metri băieţi, compusă din Radu Prajea, Andrei Blănaru, Teodor Marin, Alexandru Blănaru, Darius Cornescu. Tot la categoria Copii 2, Radu Prajea a câştigat bronzul în proba de 500 metri, iar Teodora Iancu, eleva antrenorului coordonator al secţiei de atletism de la CSM Ploieşti, Augustin Iancu, a ocupat locul a III-a la aruncarea suliţei.
Totodată, în cadrul finalelor rezervate categoriei Copii 3, delegația CSM – CSȘ Ploiești şi-a îmbogăţit palmaresul cu o medalie de aur şi două de argint. Astfel, Matei Mihăilescu a devenit campion naţional la proba de 300 metri, tot la această probă Mara Mocanu fiind medaliată cu argint, iar la ştafeta mixtă 8x50 metri, în componenţa Daiana Cîrjan, Raluca Cristea, Delia Blănaru, Lorena Mocanu, David Prajea, Teodor Stoica, Adrian Neagu și Matei Mihăilescu, sportivii noștri au ocupat poziţia secundă.

References: CSM 
 CSM 
 CSM 
 CSM 
 CSM 
 CSM 
 CSM 

CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM